				      ZAPISNIK

sa 7. sjednice Vijeća Mjesnog odbora „August Šenoa“ održane 16. studenog 2021. u prostorijama MO u ulici Pavla Hatza 8, s početkom u 18 sati.

Nazočni članovi Vijeća MO: Dubravka Golubić - Krpan, Sonja Braut- Kazić, Đurđa Golubić, Robert Borenić, Pavao Babić
Vijeće MO jednoglasno prihvaća  zapisnik sa 6. sjednice Vijeća MO „August Šenoa“.

Vijeće Mjesnog odbora „August Šenoa“ jednoglasno prihvaća slijedeći:
DNEVNI RED
1. Prijedlog odluke o izradi izmjena i dopuna urbanističkog plana uređenja Savska, Opatovina.
2. Prijedlog odluke o izradi izmjena i dopuna detaljnog plana uređenja Ilica,Preobraženska, Preradovićev trg, Varšavska,Gundulićeva
3. Prijedlog odluke o izradi urbanističkog plana uređenja groblja Donji Dragonožac
4. Prijedlog odluke o izradi urbanističkog plana uređenja groblja Granešina
5. Pitanja i prijedlozi

I Ad.  Prijedlog odluke o izradi izmjena i dopuna urbanističkog plana uređenja Savska, Opatovina.
Vijeće MO raspravljalo je o potrebi da se MO „August Šenoa“ bavi pitanjima koja nisu na njegovom teritoriju niti u gradskoj četvrti kojoj pripada Mjesni odbor „August Šenoa“ te da o tim pitanjima donosi mišljenje. Članovi Vijeća su jednoglasno izrazili stav da o navedenim pitanjima sada  a niti ubuduće ne mogu donositi kompetentno mišljenje, a o konkretnom Prijedlogu ostaju suzdržani.

II Ad. Prijedlog odluke o izradi izmjena i dopuna detaljnog plana uređenja Ilica, Preobraženska, Preradovićev trg, Varšavska, Gundulićeva
Nakon kraće rasprave, članovi Vijeća jednoglasno daju negativno mišljenje na prijedlog gore navedene Odluke.

III Ad. Prijedlog odluke o izradi urbanističkog plana uređenja groblja Donji Dragonožac
Vijeće jednoglasno zauzima stav kao što je naznačeno i pod  I Ad.

IV Ad. Prijedlog odluke o izradi urbanističkog plana uređenja groblja Granešina
Vijeće jednoglasno zauzima stav kao što je naznačeno i pod  I Ad.

V Ad. Pitanja i prijedlozi
Članovi Vijeća MO  pokrenuli su pitanje biciklističkih staza na području MO „August Šenoa“ koji su iscrtani na nogostupima. Nakon kraće rasprave  Vijeće MO  jednoglasno donosi mišljenje da bi staze za bicikle koje se nalaze na nogostupima trebale biti uklonjene u najskorije vrijeme. Stav obrazlažemo sljedećim činjenicama:
A. Razlika i brzini kretanja biciklista i pješaka prevelika je da bi dijelili isti fizički prostor. Rizik za nezgode je prevelik.
B. Dok se ne riješi pitanje kanti za smeće koje zauzimaju puno prostora na nogostupima, preostali prostor nedostatan je da bi se po njemu mogao odvijati pješački i biciklistički promet.
C. Dodatan problem u velikom dijelu Donjeg grada još će dugo predstavljati skele za obnovu krovova i pročelja zgrada, koje na mnogim mjestima dodatno sužavaju mogućnost prolaza.
D. Biciklističke staze iscrtane su na dijelu nogostupa koji je dalje od zgrada, pa su pješaci primorani hodati bliže zgradama s kojih još uvijek povremeno otpadaju komadi žbuke.

Sjednica je završena u 18.50 sati.
Zapisnik vodio :
Robert Borenić

Predsjednica Vijeća MO
„August Šenoa“

[bookmark: _GoBack]Dubravka Golubić – Krpan, v.r.
